پوتاشيوم
پوتاشيم اکسايد: کيمياوي فرمول يي K2O دي سپين رنګ لري او دسوديم اکسايد (Na2O) په شان ډير فعال کيمياوي مرکب دي د اوبو سره په ډيرشدت سره تعامل کوي او پوتاشيم هايدرواکسايد جوړوي. K2O + H2O                       KOH پوتاشيم نايتريت کيمياوي فرمول يي KNO3 دي .دپوتاشيم ښوره هم ورته ويل کيږي. لاسته راوستل يي : دپوتاشيم هايدرواکسايد اويا دپوتاشيم کاربونيت او دښوري تيزاب ديو ځاي کيدو څخه لاسته راځي. KOH + HNO3                           KNO3 + H2O K2CO3 + HNO3                         KNO3 +KHCO3 دسوديم نايتريت مشبوع او تود محلول دپوتاشيم کلورايد سره يو ځاي کوي کله چې محلول سوړشي نو هغه وخت سوديم کلورايد رسوب کوي او د محلول تل ته ځي او بيا يي دمحلول څخه جلا کوي. Na NO3 + KCl                              NaCl + KNO3 خويونه يي : بي رنګه او تريخ خوند لرونکي کرستلونه دي .اوبه نه جذبوي ،په تودوخه کې په اساني سره او سړوخه کې په سختي سره اوبو کې حليږي .په 337C0 حرارت کې ويلي کيږي. په زياته تودوخه کې په نايترايت او اکسيجن تجزيه کيږي. 2KNO3                 2KNO2 + O2                           همدارنګه دفلورين سره تعامل کوي پوتاشيم فلورايد او NO3 F جوړوي. KNO3 + F2 = NO3 F +KF استعمال يي : دپخوا زماني راهيسي دټوپک په باروتو کې کارول کيږي .همدارنګه دمصنوعي سري په جوړولو ،ګيلاس جوړولو ،اونمايشي توغنديو په جوړولو کې ورڅخه کاراخيستل کيږي. پوتاشيم هايدرواکسايد کيمياوي فرمول يي KOH دي سپين رنګ لري اوبه جذبوونکي او پوسټ شړونکي کرستلي حالت لري. دهوا دکاربن داي اکسايد سره تعامل کوي دپوتاشيم هايدراکسايد محلول کمزوري القلي دهغوي دمالګو څخه لري کوي او ځاي خپله نيسي. پوتاشيم هايدرواکسايد دګوګړو تيزابو سره تعامل کوي پوتاشيم سلفيت او اوبه جوړوي. لکه 2KOH +H2SO4                             2KOH +2H2O کله چې پوتاشيم داوبو سره تعامل وکړي پوتاشيم هايدرواکسايد او د هايدروجن غاز لاسته راځي. 2K + 2H2O                        2KOH + H2                                    لکه څرنګه چې پوتاشيم هايدرواکسايد يو قوي القلي ده ځينو امفوتريک فلزونو لکه Al يا Zn  سره دتعامل په نتيجه کې مالګه جوړوي H2 غاز ازادوي. 6H2O + 2AL + 2KOH                       2K AL (OH)4 + 3H2 استعمال يي : دپوتاشيم دمالګو دلاسته راوړلو دپاره کارو ورڅخه اخيستل کيږي دصابون په جوړولو ، رنګ جوړولو کې استعماليږي. اوهمدارنګه دنيکل او کادميم په اکومولاتورونو کې دالکتروليت په حيث کارول کيږي .په طبابت او په صنعت کې دقوي او کمزوري تيزاب دخنثي کولو دپاره استعماليږي. پوتاشيم سيانايد : فرمول يي KCN دي .يوه کيمياوي زهرجن سپين رنګه کرستلي مالګه ده .چې په اوبو کې ښه حليږي نوموړي مالګه په ازاده هوا کې دکاربن داي اکسايد په اثر تجزيه کيږي. 2KCN + H2O + CO2 = K2CO3 + 2HCN دهرضعيف تيزاب دمالګي پشان پوتاشيم سيانايد په اوبو کې تر سخت او تيز هايدروليز لاندي واقع کيږي. CN + H2O                              OH + HCN نو لدي کبله دهغه محلول القلي دي او دهايدروسيانيک تيزابو بوي لري. سوديم سيانيک هم دوي په شان مشابه خواص لري پوتاشيم سيانايد دګوګړو دتيزابوسره تعامل کوي پوتاشيم سلفيت او هايدروجن سيانايد جوړوي لکه. 2KCN + H2SO4 = K2SO4 + 2HCN پوتاشيم سيانايد په Plating   Electro ( سروزرو او سپينو زرو په راويستلو) کې کار اخلي ځکه چې پوتاشيم سيانايد دهوا داکسيجن په موجوديت کې سره زر او سپين زر په ځان کې حلوي نو ددي فلزاتو داستخراج دپاره ورڅخه کاراخلي برسيره پر هغه دا مالګي د عضوي موادو په ترکيب کولو دسره اوسپين زرو په ګلواني کولو عمل کې اوهمدارنګه عکس اخيستلو او داسي نورو چارو کې استعماليږي. پوتاشيم کلورايد يو بي رنګه کرستلي مالګه ده .کيمياوي فرمول يي KCL دي چې دپوتاشيم دډيرو مهمو مالګو څخه حسابيږي .په لابراتوار کې په مستقيم ډول دمالګي دتيزابو اوبلن محلول او پوتاشيم هايدرواکسايد د اوبلن محلول څخه لاسته راوړي. HCL (aq) + KOH (aq)                           KCL (aq) + H2O پوتاشيم کلورايد دسمندرونو په تروو اوبو کې 4,85% او په جامد ډول دسلوينايت (Nacl . KCl) دکاني ډبرو په څير په طبيعت کې وجود لري دپوتاشيم کلورايد مالګه دزړه دتقلصاتو په تنظيم (دزړه تقويه ) کې ډير مهم رول لري. دپوتاشيم کلورايد مالګه تقريباً 90% دکيمياوي سره په ډول استعماليږي که چيري ته 2KClO3 ته تودوخه ورکړل شي نو پوتاشيم کلورايد او ورسره اکسيجن لاسته راځي. 2KClO3                          2KCL + 3O2 پوتاشيم کلورايد په متحده ايالاتوکې په اعدام باندي محکومو کسانو دوژلو دپاره کارول کيږي. پوتاشيم کاربونيت کيمياوي فرمول يي K2 CO3 دي په پخوا وختونو کې به خلکو دلرګوايره په اوبو کې ويلي کوله او بيا به يي اوبه دتودوخي په مرسته ځيني لري کولي او په ديګ کې به K2 CO3 پاتي کيده. پوتاشيم کاربونيت دپوتاشيم هايدرواکسايد او کاربن داي اکسايد د تعامل څخه په لاس راوړي KOH + CO2 = KH CO3 KHCO3 + KOH = K2CO3 + H2O خويونه يي : پوتاشيم کاربونيټ سپين رنګه اوبه جذبوونکي او په ډير اساني سره په اوبو کې حليدونکي پوډر دي. دپوتاشيم کاربونيټ محلول دهايدروليز په اساس سره القلي خوي لري تيزابوسره چې يوځاي شي نو هغه وخت دکاربن داي اکسايد غاز او د پوتاشيم مالګه لاسته راځي. استعمال يي : په ښيښه او ګلاس جوړولو کې استعماليږي .په صابون جوړولو کيمياوي سري جوړولو کې کارول کيږي. همدارنګه فوتوګرافي ،اتشبازي ،پرنټنګ ،کاغذ جوړولو ،بليچ پاوډر او چاوديدونکو موادو په جوړولو کې استعماليږي .په رنګه تلويزونونو ،رنګه راډيو ګانو ،ګراپونو او رخت په رنګولو کې هم استعماليږي. پوتاشيم ايودايد : پوتاشيم ايودايد يو غير عضوي مرکب دي چې کيمياوي فرمول يي KI دي دغه سپينه مالګه دتجارت په لحاظ ډيره مهمه ده کوم چې 37000 tons ټنه په 1985 کال کې توليد شوي وه.